เจ้าหน้าที่ยังคงปฏิบัติการควบคุมเหตุคนร้าย กราดยิงผู้บริสุทธิ์หลบหนีเข้าไปภายใน ศูนย์การค้า เทอมินอล 21 นครราชสีมา ต่อเนื่อง
เจ้าหน้าที่ยังคงปฏิบัติการควบคุมเหตุคนร้าย กราดยิงผู้บริสุทธิ์หลบหนีเข้าไปภายใน ศูนย์การค้า เทอมินอล 21 นครราชสีมา ต่อเนื่องเจ้าหน้าที่ยังคงตรึงกำลังปฏิบัติการกรณีที่ จ.ส.อ.จักรพันธ์ ถมมา ได้ใช้อาวุธปืนสงคราม กราดยิงผู้บริสุทธิ์ได้รับบาดเจ็บและเสียชีวิตหลายราย ก่อนหลบหนีเข้าไปภายในศูนย์การค้า เทอมินอล 21 นครราชสีมา โดยช่วงเช้าเวลาประมาณ 07.00 น. ได้มีกำลังเจ้าหน้าที่เพิ่มเติมเข้าไปยังเทอมินอล 21 นอกจากนั้นทางเจ้าหน้าที่และหน่วยกู้ภัยได้ประชุมเตรียมความพร้อม เพื่อนำผู้บาดเจ็บออกมาจากเทอมินอล 21 เพิ่มเติม เบื้องต้นมีรายงานว่าผู้บาดเจ็บที่จะนำออกมาเป็นผู้หญิงหกคนผู้ชายสามคนซึ่งในจำนวนนี้มีเด็กรวมอยู่ด้วย ซึ่งทางเจ้าหน้าที่เตรียมที่จะนำตัวส่งไปยังโรงพยาบาลมหาราชนครราชสีมาขณะที่เจ้าที่ทหารและตำรวจก็ยังคงวางกำลังดูแล รอบบริเวณศูนย์การค้า เทอมินอล 21 เช่นซอยต่างๆ ที่จะทะลุไปใกล้กับตัวอาคาร หรือบริเวณลานจอดรถของศูนย์การค้าและยังคงกันพื้นที่ให้สื่อมวลชนได้ติดตามสถานการณ์อยู่ที่บริเวณแยกราชสีมาขณะเดียวกันก็ได้ชี้แจงทำความเข้าใจกับประชาชนที่พักอาศัยอยู่โดยรอบศูนย์การค้าไม่เข้าใกล้บริเวณอาคารและขอให้ติดตามข่าวสารและคำแนะนำต่างๆ จากเจ้าหน้าที่